**1ο ΓΕΝΙΚΟ ΛΥΚΕΙΟ ΠΕΥΚΩΝ**

**ΕΝΗΜΕΡΩΣΗ ΓΟΝΕΩΝ-ΜΑΘΗΤΩΝ/ΤΡΙΩΝ**

**Εκδρομή Γ’ Λυκείου – ΣΟΦΙΑ-ΒΕΛΙΓΡΑΔΙ**

**11/12/2024-15/12/2024**

Αγαπητοί γονείς/κηδεμόνες και μαθητές/τριες,

Όταν πραγματοποιείται μια εκδρομή στο εσωτερικό ή στο εξωτερικό, οι μαθητές/τριες δεν πρέπει να ξεχνούν ότι ταξιδεύουν **ως ομάδα που εκπροσωπεί το σχολείο μας**. Επομένως δεν επιτρέπεται σε κανέναν με πράξεις ή παραλείψεις του να βάλει σε κίνδυνο τη ζωή ή την υγεία τη δική του ή των συμμαθητών/τριών του, να προκαλέσει προβλήματα στους συμμαθητές ή στους συνοδούς εκπαιδευτικούς και να προσβάλλει τη φήμη του σχολείου.

**Εφιστούμε λοιπόν την προσοχή σας στα παρακάτω:**

* Η εκδρομή έχει εκπαιδευτικό, παιδαγωγικό, ψυχαγωγικό χαρακτήρα και αυτό συνεπάγεται την υποχρεωτική συμμετοχή του συνόλου των μαθητών/τριών στις κοινές δραστηριότητες της ομάδας (επισκέψεις, ξεναγήσεις, εξόδους), σύμφωνα με το πρόγραμμα και τις αποφάσεις του αρχηγού της εκδρομής που έχει την ευθύνη της μετακίνησης και της επιστροφής.
* Ελεύθερος χρόνος για τους/τις μαθητές/τριες σημαίνει ότι μπορούν να μετακινούνται χωρισμένοι σε ομάδες σε κοντινή απόσταση (η οποία ορίζεται κάθε φορά από τον αρχηγό της εκδρομής και τους συνοδούς εκπαιδευτικούς) από τον χώρο συνάντησης, ενώ τηρείται αυστηρά η ώρα επιστροφής στον τόπο συνάντησης για το σύνολο των μαθητών/τριών.
* Για κάθε πρόβλημα που αντιμετωπίζουν οι μαθητές/τριες οφείλουν να απευθύνονται στους συνοδούς εκπαιδευτικούς.
* Οι γονείς των μαθητών/τριών που πάσχουν από χρόνια νοσήματα ή γενικότερα προβλήματα υγείας οφείλουν να το δηλώσουν στον αρχηγό/στους συνοδούς της εκδρομής, όπως και το αν λαμβάνουν φάρμακα (με τις ενυπόγραφες οδηγίες του θεράποντος γιατρού).
* Κάθε μετακίνηση μαθητών/τριών απαιτεί πάντοτε την άδεια του αρχηγού της εκδρομής και των συνοδών εκπαιδευτικών. Δεν επιτρέπονται μετακινήσεις εκτός προγράμματος και ειδικά όταν αυτές δεν έχουν γίνει γνωστές στους συνοδούς εκπαιδευτικούς. Για οποιαδήποτε μετακίνηση μαθητών/τριών απαιτείται άδεια έτσι ώστε οι συνοδοί εκπαιδευτικοί να γνωρίζουν κάθε στιγμή που βρίσκονται οι μαθητές/τριες.
* Απαγορεύεται η μετακίνηση μαθητή/τριας με άλλο μέσο (αυτοκίνητο, μηχανάκι, πατίνι, Μέσα Μαζικής Μεταφοράς) εκτός από αυτό που χρησιμοποιείται από το σχολείο για τις μετακινήσεις του στο πλαίσιο του προγράμματος της εκδρομής.
* **Απαγορεύεται αυστηρά η χρήση επικίνδυνων ουσιών και οινοπνευματωδών ποτών**. **Οι συνοδοί καθηγητές/τριες έχουν το δικαίωμα ελέγχου των αποσκευών και των δωματίων των μαθητών/τριών για την ασφάλεια τους. Αν διαπιστωθεί σχετικό περιστατικό, θα επιβληθούν οι πειθαρχικές ποινές που ορίζει η νομοθεσία.**
* **Κάθε παράβαση των παραπάνω σημαίνει άμεση αποκοπή από το σώμα των εκδρομέων, επιστροφή στη Θεσσαλονίκη (Πεύκα) με τη συνοδεία γονέα/κηδεμόνα -με δικά του έξοδα- και εισήγηση για επιβολή των προβλεπόμενων παιδαγωγικών μέτρων.**
* Απαγορεύεται η παραμονή ή διανυκτέρευση στα δωμάτια των μαθητών/τριών ατόμων ξένων προς το σχολείο.
* Μεγάλη προσοχή δίνεται στην ακεραιότητα της ξένης περιουσίας καθόλη την διάρκεια της εκδρομής και οποιαδήποτε φθορά διαπιστωθεί από μαθητές/τριες επιβαρύνει τον /τους συμμετέχοντα/ντες **με αποκατάσταση της ζημιάς από τους γονείς/κηδεμόνες** (αφορά μέσα μεταφοράς, ξενοδοχεία και επισκέψιμους χώρους).
* Κάθε μαθητής είναι υπεύθυνος για τα προσωπικά του αντικείμενα και τα χρήματα που μεταφέρει.
* **Οι συνοδοί καθηγητές και το σχολείο δε φέρει καμία ευθύνη για τυχόν απώλειες.** Αν διαπιστωθεί κλοπή σε χώρους που κινούνται μαθητές/τριές μας και υποδειχθεί ως υπεύθυνος/η μαθητής/τρια μας, θα γίνει καταγγελία στις αρμόδιες αρχές από τους συνοδούς εκπαιδευτικούς και το συγκεκριμένο άτομο θα επιστρέψει στη Θεσσαλονίκη αμέσως με δικά του έξοδα. Οι ποινές θα είναι ιδιαίτερα αυστηρές.
* Όλα τα παραπάνω δηλώνουν ότι οι μαθητές/τριες πρέπει να συμμορφώνονται με τις υποδείξεις των συνοδών εκπαιδευτικών και του αρχηγού της εκδρομής.
* **Γενικότερα, οι συνοδοί εκπαιδευτικοί σε οποιαδήποτε παράβαση από τους/τις μαθητές/τριες των κανόνων ασφάλειας και πειθαρχίας της εκδρομής, έχουν το δικαίωμα να ειδοποιήσουν τους γονείς/κηδεμόνες των συγκεκριμένων μαθητών/τριών να τους παραλάβουν από τον χώρο της εκδρομής και να αναλάβουν την επιστροφή τους στη Θεσσαλονίκη με δικά τους έξοδα.**

Η Διεύθυνση και οι συνοδοί εκπαιδευτικοί θα καταβάλουν κάθε δυνατή προσπάθεια για την ομαλή εξέλιξη του προγράμματος της εκδρομής και θα είναι σε επικοινωνία με τους γονείς/κηδεμόνες για κάθε πληροφορία. **Δεν φέρουν όμως καμία ευθύνη ποινική, αστική ή διοικητική αν δεν τηρηθούν από τους μαθητές/τριες οι προαναφερόμενοι όροι και κανόνες συμπεριφοράς.**

**Οι γονείς που, έχοντας ενημερωθεί για τους παραπάνω κανόνες/όρους και συμφωνήσει με αυτούς, εγκρίνουν τη συμμετοχή του παιδιού τους στην εκδρομή, επικολλούν το κείμενο της υπεύθυνης δήλωσης που ακολουθεί και υπογράφουν την Υ/Δ είτε ψηφιακά μέσω gov.gr, είτε με θεώρηση γνήσιου υπογραφής από ΚΕΠ. Χρειάζονται δύο υπεύθυνες δηλώσεις, από τους δύο γονείς/κηδεμόνες ή επαρκής έγγραφη αιτιολόγηση όταν υποβάλλεται μόνο μία.**

**Οι υπεύθυνες δηλώσεις πρέπει να αποσταλούν στα μέιλ των υπεύθυνων συνοδών εκπαιδευτικών ή να εκτυπωθούν και να παραδοθούν στους συνοδούς εκπαιδευτικούς το αργότερο μέχρι την Τρίτη, 25/11/2024, ως εξής:**

**Για το τμήμα Γ1, στην κ. Παρασκευά Α.,** **anastasiaparaskeva@gmail.com**

**Για το τμήμα Γ2 στην κ. Δερμιτζάκη Μ.,****mariader@sch.gr**

**Για το τμήμα Γ3, στην κ. Δαμποπούλου Ε.,** **irenedamp@sch.gr**

**Για το τμήμα Γ4, στην κ. Τσελίκα Α.,** **atselika@sch.gr**

**Για τα τμήματα Γ5 και Γ6, στην κ. Βασιλείου Σ.,** **sofvasiliu@sch.gr**

**Επισημαίνεται ότι οι μαθητές/τριες πρέπει να προσκομίσουν για επιβεβαίωση την αστυνομική τους ταυτότητα μαζί με ευκρινή φωτοτυπία της (οι δύο όψεις στην ίδια σελίδα) μέχρι την Τρίτη 25/11/2024.**

|  |
| --- |
| **ΥΠΕΥΘΥΝΗ ΔΗΛΩΣΗ ΓΟΝΕΑ/ ΚΗΔΕΜΟΝΑ****(άρθρο 8 Ν.1599/1986)**Ως γονέας ή κηδεμόνας τ……. μαθητ……………………………………………………………………………………………… της Γ΄ τάξης του………………… τμήματος, δηλώνω υπεύθυνα και με όσα ορίζει ο νόμος 1349/83 περί γονικής μέριμνας και επιμέλειας ανηλίκων, ότι επιτρέπω τη συμμετοχή του/της στην πενθήμερη εκδρομή που θα πραγματοποιηθεί οδικώς από τις 11 έως 15 Δεκεμβρίου 2024 σε Σόφια και Βελιγράδι, σύμφωνα με το συνοπτικό πρόγραμμα που ακολουθεί:1η ΗΜΕΡΑ, 11/12: ΘΕΣΣΑΛΟΝΙΚΗ - ΣΟΦΙΑ. Διανυκτέρευση στη Σόφια (ASTORIA HOTEL 4\*). 2η ΗΜΕΡΑ, 12/12: Περιήγηση στη ΣΟΦΙΑ - αναχώρηση για ΒΕΛΙΓΡΑΔΙ. Διανυκτέρευση στο Βελιγράδι (QUEEN’S ASTORIA HOTEL 4\*).3η ΗΜΕΡΑ, 13/12: Περιήγηση και διανυκτέρευση στο ΒΕΛΙΓΡΑΔΙ (QUEEN’S ASTORIA HOTEL 4\*).4η ΗΜΕΡΑ, 14/12: Ημερήσια εκδρομή στο ΝΟΒΙ ΣΑΝΤ - SREMSKI KARLOVSCI - διανυκτέρευση στο Βελιγράδι (QUEEN’S ASTORIA HOTEL 4\*).5η ΗΜΕΡΑ, 15/12: ΒΕΛΙΓΡΑΔΙ – ΝΙΣ – ΘΕΣΣΑΛΟΝΙΚΗ.Δηλώνω επίσης ότι έχω ενημερωθεί και αποδέχομαι τους κανόνες που μου έχουν κοινοποιηθεί για τις υποχρεώσεις και τη συμπεριφορά των μαθητών/τριών κατά τη διάρκεια της εκδρομής και δεν θα θεωρήσω υπεύθυνους τους συνοδούς εκπαιδευτικούς για οτιδήποτε προκύψει, εφόσον αυτό οφείλεται σε μη συμμόρφωση του παιδιού μου με τις υποδείξεις των συνοδών εκπαιδευτικών ή σε απομάκρυνσή του από την ομάδα των εκδρομέων.Επιβεβαιώνω τέλος ότι το παιδί μου είναι απόλυτα υγιές και δεν ακολουθεί φαρμακευτική αγωγή. Σε αντίθετη περίπτωση οφείλω να ενημερώσω εγγράφως το σχολείο για το πρόβλημα και τα φάρμακα τα οποία αναλαμβάνει να χρησιμοποιεί με δική του ευθύνη. |